**На 13.05.2022г е извършена проверка на „Камибо“ ООД-ТП „Хименерго”, гр. Враца, с оператор „Камибо”ЕООД, гр. София-висок рисков потенциал**

Проверката се извърши от комисия назначена със № РД-123/31.01.2022г.на Министъра на околната среда и водите, относно създаване на комисии за извършване на съвместни проверки на операторите на предприятия и/или съоръжения с висок и нисък рисков потенциал и Заповед № РД-122/31.01.2022г.за утвърждаване на годишните планове за извършване на съвместни проверки на операторите на предприятия и/или съоръжения с висок и нисък рисков потенциал на Министъра на околната среда и водите.

Във връзка с констатациите от извършената проверка на оператора „Камибо“ ЕООД, е дадено предписание: Да се предприемат действия за изпълнение на предписание, дадено с Констативен протокол №2/21.05.2020г., а именно „*Да се предприемат действия за обработка и неутрализация на водата от дъното на басейните**съхранявали резервоарите със серовъглерода, както и на наличния серовъглерод в цистерните****“.*** Дейностите е необходимо да се извършат от специализирана фирма по микробиологичен способ, или по друг подходящ метод..

В инспекцията с вх. №ОХВ-18-(8) от 08.06.2022г е постъпило уведомително писмо от „Камибо” ЕООД, с което дружеството ни уведомява, че от 07.06.2022г. има сключен договор с „Балкан Ресурс“ ЕООД, гр.София с предмет на дейност неутрализация на водата от дъното на басейните и наличния серовъглерод от цистерните. Двустранният договор е приложен към писмото.

Във връзка с изпълнение на дейностите по договара са извършени подготвителни дейности:

 Площадката е снабдена с вода приблизително 100м3 във вертикален резервоар, която се ползва за промивка на съоръженията и за подготовка на неутрализиращите разтвори.

Извършено е захранване с електричество, удостоверено с протокол и подписано от ел. техник извършил дейностите.

На площадката са доставени 18.100 т натриева основа, необходима за неутрализацията на остатъчните количества серовъглерод. Метода за неутрализация е съгласуван с учени от БАН.

Изработени са смукателни и нагнетателни сонди ɸ 50 мм за изсмукване на остатъчния серовъглерод, както и за транспортиране на химикали, необходими за неутрализацията.

Изработена е сонда ɸ 33 мм за достигане на серовъглерода през изпускателните клапани на цистерните.

След подготвителните дейности е извършено следното:

Прехвърлени са остатъчните количества серовъглерод в една цистерна, наречена базова, където серовъглерода е неутрализиран с 18 т натриева основа. Извършена е неутрализация на водата в басейните, съхранявали цистерните със серовъглерод и същата е изпусната в централен утаител на бивш завод „Химко“.

Представена е писмена декларация от „Камибо“ ЕООД и от фирмата изпълнител по договора „Балкан Ресурс“ ЕООД, че водата от дъното на басейните и наличния серовъглерод от цистерните са неутрализирани.

Всички 11 бр. цистерни при изключителни мерки за сигурност са извадени със специализирана техника от басейните и са нарязани и предадени на лицензирани фирми за скрап.